
Nr.

ANUNŢ


[bookmark: _Hlk158898849][bookmark: _Hlk160103644]Departamentul pentru Românii de Pretutindeni cu sediul în Str. Muzeul Zambaccian, nr. 17, Sector 1, București, în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, coroborate cu prevederile Ordinului DRP nr. 108/2021 privind stabilirea criteriilor și condițiilor de ocupare a unui post vacant sau temporar vacant corespunzător funcțiilor contractuale precum și de promovare a personalului contractual din cadrul DepartamentuluI pentru Românii de Pretutindeni și în conformitate cu dispozițiile art. XXII alin. (3) lit. a) din Legea nr. 141/2025 privind unele măsuri fiscal-bugetare, cu modificările și completările ulterioare, organizează concurs, pentru ocuparea pe perioadă nedeterminată a unei funcții contractuale de execuție vacante, în data de 6 octombrie 2026, ora 11.00 - proba scrisă, după cum urmează: 
Compartimentul strategie și parteneriate:
· [bookmark: _Hlk178841595][bookmark: _Hlk158898921]1 post de Consilier relații, grad profesional II - perioada de ocupare nedeterminată, cu normă întreagă, durata normală a timpului de muncă este de 8 ore/zi, 40 ore/săptămână
             Condiții specifice de participare la concurs:
·  studii universitare de licenţă absolvite cu diplomă de licenţă sau echivalentă;
·  vechime în specialitatea studiilor: minimum 9 ani.
             Principalele atribuții specifice conform fișei de post:
           -  participarea la dezvoltarea unor oportunități de cooperare instituțională, prin inițiere                   de parteneriate interne și externe în domeniul de competență al D.R.P;
           - participă la elaborarea, prin Secretariatul General al Guvernului și cu avizul Ministerului Afacerilor Externe, a strategiei multianuale privind relația cu românii de pretutindeni, precum și a altor  documente de politică publică necesare desfășurării activității departamentului, aprofundării cooperării interinstituționale și aplicării unei abordări unitare la nivelul Guvernului României, în ceea ce privește relațiile cu românii de pretutindeni și facilitarea integrării acestora în statul de cetățenie sau de reședință;
           -  coordonarea și monitorizarea activităților desfășurate de direcțiile de specialitate în ceea ce privește cooperarea internațională;
           -  contribuie la încheierea de protocoale sau documente de colaborare din aria sa de competență.

Poate ocupa un post vacant persoana care îndeplinește condițiile:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Documente necesare înscrierii la concurs:

a) formular de înscriere la concurs, conform modelului prevăzut în anexa nr. 2 la Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului după caz;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
Modelul orientativ al adeverinţei menţionate la lit. e) este prevăzut în anexa nr. 3 la Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care 

atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b) -e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Certificat de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către Departamentul pentru Românii de Pretutindeni.
Documentul prevăzut la lit. h) poate fi solicitat și de către Departamentul pentru Românii de Pretutindeni, cu acordul persoanei verificate, potrivit legii.

Condițiile de desfășurare a concursului
Concursul constă în următoarele etape:
a) selecţia dosarelor de înscriere;
b) proba scrisă;
c) interviul.

Calendarul de desfășurare a concursului

Perioada de depunere a dosarelor de concurs: de la data de 14 septembrie 2026 și până la data de 25 septembrie 2026, inclusiv, în zilele lucrătoare de luni până joi, între orele 0800 și 1630, și vinerea, între orele 0800 și 1400.
Dosarele de concurs se depun la sediul instituției din Str. Muzeul Zambaccian, nr. 17, Sector 1, București, la Compartimentul resurse umane, salarizare sau pot fi transmise prin Poşta Română, serviciul de curierat rapid sau poşta electronică a instituției la adresa de e-mail secretariat@dprp.gov.ro.
În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică a instituției, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele în original, pentru certificarea acestora, pe 
tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.
Transmiterea documentelor prin poşta electronică a instituției se realizează în format .pdf cu volum maxim de 1 MB, documentele fiind acceptate doar în formă lizibilă.
Nerespectarea prevederilor prin transmiterea dosarelor de concurs conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termen de 10 zile lucrătoare de la data afișării prezentului anunț, propunerea sa privind instrumentele necesare pentru asigurarea accesibilităţii probelor de concurs.
Selecția dosarelor de concurs: în termen de maximum două zile lucrătoare de la data expirării termenului de depunere a dosarelor de concurs.

Afișarea rezultatelor selecției dosarelor: în termen de o zi lucrătoare de la data expirării termenului de selecție a dosarelor de concurs.
* După afişarea rezultatelor obţinute la selecţia dosarelor de concurs, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor de concurs, sub sancţiunea decăderii din acest drept. În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor va verifica îndeplinirea de către candidatul contestatar a condiţiilor pentru participare la concurs în termen de maximum o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.

Proba scrisă: 6 octombrie 2026, ora 11.00. Locul de desfășurare se afişează obligatoriu odată cu rezultatele la selecția dosarelor de concurs în funcție de numărul candidaților declarați admiși.
Proba scrisă constă în redactarea unei lucrări și/sau în rezolvarea unor teste-grilă.
Prin proba scrisă se testează cunoștințele teoretice necesare ocupării postului pentru care se organizează concursul.
Afișarea rezultatelor probei scrise: în termen de maximum o zi lucrătoare de la data finalizării probei scrise.
* După afişarea rezultatelor obţinute la proba scrisă, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului probei scrise, sub sancţiunea decăderii din acest drept. În situaţia contestaţiilor formulate faţă de rezultatul probei scrise, comisia de soluţionare a contestaţiilor va analiza lucrarea doar pentru candidatul contestatar în termen de maximum o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.

Proba interviului: Interviul se susţine într-un termen de 4 zile lucrătoare de la data susţinerii probei scrise. Locul de desfășurare, data şi ora susţinerii interviului se afişează obligatoriu odată cu rezultatele la proba scrisă.
Afișarea rezultatelor probei interviului: în termen de maximum o zi lucrătoare de la data finalizării probei interviului.
* După afişarea rezultatelor obţinute la proba interviului, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului probei interviului, sub sancţiunea decăderii din acest drept. În situaţia contestaţiilor formulate faţă de rezultatul probei interviului comisia de soluţionare a contestaţiilor va analiza consemnarea răspunsurilor la interviu doar pentru candidatul contestatar în termen de maximum o zi 
lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se face imediat după soluţionarea contestaţiilor.
Afișarea rezultatelor finale: Rezultatele finale se afişează în termen de maximum o zi lucrătoare de la expirarea termenului de soluționare a contestațiilor pentru proba interviului.









Bibliografie și tematică
Compartimentul strategie și parteneriate
1 post de consilier relații grad profesional II


1. Constituţia României, republicată;
Cu tematica: integral;
2. Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
Cu tematica: titlul III (Personalul contractual din autoritățile și instituțiile publice) al părţii a VI-a din Ordonanța de urgență a Guvernului nr. 57/2019, cu modificările și completările ulterioare;
3. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
Cu tematica: integral;
4. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
Cu tematica: integral;
5. Legea nr. 299/2007 privind sprijinul acordat românilor de pretutindeni, republicată, cu modificările și completările ulterioare;
Cu tematica: integral;
6. Legea nr. 321/2006 privind regimul acordării finanțărilor nerambursabile pentru programele, proiectele sau acțiunile privind sprijinirea activității românilor de pretutindeni și a organizațiilor reprezentative ale acestora, precum și a modului de repartizare și de utilizare a sumei prevăzute în bugetul Ministerului pentru Românii de Pretutindeni pentru această activitate, republicată, cu modificările şi completările ulterioare;
Cu tematica: integral;
7. Legea 52/2003 privind transparența decizională în administrația publică, republicată, cu modificările și completările ulterioare; 
Cu tematica: integral;
8. LEGE nr. 590/2003 privind tratatele;
Cu tematica: integral;
9. Hotărârea Guvernului nr. 927/2021 privind atribuțiile, organizarea și funcționarea Departamentului pentru Românii de Pretutindeni, cu modificările ulterioare;
Cu tematica: integral;
10. Hotărârea Guvernului nr. 561/2009 pentru aprobarea Regulamentului privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, cu modificările și completările ulterioare;
Cu tematica: integral;
11. Hotărârea Guvernului nr. 379/2022 privind aprobarea Metodologiei de elaborare, implementare, monitorizare, evaluare și actualizare a strategiilor guvernamentale;
Cu tematica: integral;
12. Hotărârea Guvernului nr. 427/2022 pentru aprobarea Metodologiei de elaborare, monitorizare, raportare și revizuire a planurilor strategice instituționale;
Cu tematica: integral;





13. Hotărârea Guvernului nr. 775/2005 pentru aprobarea Regulamentului privind procedurile de elaborare, monitorizare şi evaluare a politicilor publice la nivel central, cu modificările și completările ulterioare;
Cu tematica: integral.
[bookmark: _Hlk160091153]	
*Notă: Candidaţii vor avea în vedere la studierea actelor normative din bibliografia stabilită în vederea susţinerii examenului inclusiv republicările, modificările şi completările acestora.

* Informații suplimentare se pot obține la secretarul comisiei de concurs, doamna Elena Podar, consilier relații, Compartimentul resurse umane, salarizare, telefon 0374 414 613, e-mail elena.podar@dprp.gov.ro.

